Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega järgneva pooltunni,
kus dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kõnelesin hiljuti ühel konverentsil,
andes juba ette teada, millest igas sessioonis juttu tuleb.
Andsime sellest pea aasta ette teada.
Nii küsisin kõnelema hakates kohal olijatelt,
kui paljud neist olid lugenud läbi teksti,
mida uurima hakkasime.
Vastus oli enam kui pettumust valimistav.
Vaid väga vähesed.
Nad olid kulutanud suure summa raha,
et sõita sellele konverentsile
ja maksta ka nii oma hotelli kui toidu eest.
Nad tõid selle nimel suuri ohvreid,
kuid samas ei valmistanud end ette õpetusteks, mis neid ees ootasid.
Nii tahaks ka küsida:
kas te olete lugenud läbi Ilmutuse raamatu 6. peatüki,
et olla valmis järgnevaks õpetuseks?
Me peaksime uurima asju ette,
lugedes neid salme ja paludes Jumalal õpetada meid.
Et kui me siis kuuleme õpetust kas minu või kellegi teise poolt,
oleme me ka paremini valmis mõistma seda, õppima sellest
ja loodetavasti ka rakendama seda oma ellu.
Sest Ilmutuse 6. peatükk on elulise tähtsusega,
et olla valmis ja mitte saada raputatud lõpuaegadel.
Nii jätkame sealt, kuhu eelmine kord pooleli jäime.
Ilmutuse 6:1.
Rääkisime sellest, kuidas Jeesus avab seal pitserid.
Ta avab neid pitsereid muidu ka, aga sellest on juttu vaid siin.
Miks?
Et rõhutada, et Tal on kontroll kõige üle.
Ilmutuse 6:1: Ja ma nägin, kui Tall" ehk siis Lunastaja,
"...avas esimese seitsmest pitserist
ja ma kuulsin üht neljast olevusest otsekui kõuehäälega hüüdvat: Tule!”
See siin on kutse, mis viitab ühele muutusele.
See ütleb: "Tule!"
Küsimus on, kas vastad sellele?
Oled sa selleks piisavalt tark ja alandlik?
Piisavalt huvitatud mõistma, mida tulevik endaga toob?
Sest ainult siis, kui tead, mida oodata,
saad end ka korralikult ette valmistada.
Selle põhjal, mida täna usklike seas ja ka judaismis näen,
julgen väita, et peaaegu nad kõik ignoreerivad prohveteid.
Me ei uuri prohvetlikke ettekuulutusi,
mis Ilmutuse raamatu kohaselt
paljastavad meile Jeesuse iseloomu ja tunnistuse.
Need paljastavad meile, mis saab sündima lõpuaegadel.
Nii on Ilmutuse 6:1 öeldud:
"...ja ma kuulsin üht neljast olevusest otsekui kõuehäälega hüüdvat: Tule!”,
mis viitab muutusele ja uuele vaatenurgale.
Siis aga ütleb Johannes salmis 2: "Ma nägin: ennäe, valge hobune"
Valge on sageli seotud puhtusega.
Kuid see viitab veel millelegi, mis haakub paremini selle salmiga
ja selleks on millegi võitmine või millegi üle kontrolli omamine.
Las ma tuua ühe näite, mis kehtib pea kõigis kultuuriruumides.
Kui keegi alistub ja tunnistab: "Meid on võidetud!",
siis nad tõstavad üles valge lipu.
Nii et see esimene tulija istub valgel hobusel
ja pange nüüd tähele kõiki vihjeid, mida tema kohta antakse.
Meile antakse vihjeid iga nende kolme ratsaniku kohta,
et me mõistaks,
millist sõnumit kannab endas neljas ja viimane ratsanik.
Kui me ei oska näha neid asju tervikuna,
ei saa me ka kogu sellest peatükist aru.
Ilmutuse 6:2: "Ma nägin: ennäe, valge hobune,
ning selle seljas istujal oli käes amb"
Tal oli amb käes.
Amb ja nool.
Millega on tegu? Relvaga.
Tol ajal väga levinud ja samas väga surmava relvaga.
Nii et tal oli amb käes ja mida ta sellega tegi?
"...oli käes amb ning talle anti pärg ja ta läks välja võitjana võitmiseks."
Siin on kaks korda juttu võitmisest.
Tal oli relv, ta kasutas seda ja ta võitis.
Me näeme siin,
kuidas maailm alistatakse sellele esimesele ratsanikule.
Samas tuletan taas meelde,
et kõik kolm ratsanikku on omavahel ja ka neljanda ratsanikuga seotud.
Tegelikult on nad lausa üks ja see saab ka peagi selgeks.
Vaatame Ilmutuse 6:3, kus avatakse teine pitser.
"Kui ta avas teise pitseri,
kuulsin ma teist olevust hüüdvat: Tule!”
Ja tuli välja teine, tulipunane hobune."
Millega punane on seotud? Verevalamise- või ka sõjaga.
Esimene ratsanik haaras kontrolli, aga seda ka selleks, et valada verd.
Ta pidi kõrvaldama kogu vastuseisu. Selline oli ta plaan.
Siinkohal peab taas midagi meeles pidama.
Kõik siin toimuv pole seotud Jumala vihaga.
Rääkisime eelmine kord 1 Tessalooniklaste 5:9'st,
et Jumal pole asetanud meid viha alla.
Siin pole küsimus Tema vihas.
Meid on määratud päästeks,
mistõttu me võime saada päästetud kohutavate asjade käest.
See ongi see, mis Ilmutuse 6 toimub.
Miks ma nii ütlen? Vaatame salmi 4:
"Ja tuli välja teine, tulipunane hobune,
ning selle seljas istujale anti voli võtta ära rahu ilmamaa pealt"
Miks see nii oluline on?
Siin on jälle oluline mõista seoseid.
Mõtleme korra tagasi Taanieli raamatu 8. peatüki peale,
millest eelmine kord rääkisime.
Idast tõuseb koletis, kes saab tegema julmi ja koledaid asju
ja maailm tunneb end jõuetuna ta ees.
Ta tõuseb idast, aga liigub igasse ilmakaarde
ja pole kedagi, kes tema eest päästaks.
See on see, mida Taaniel ütleb.
Kuid siis ütleb ta, et läänest tõuseb äkitselt teine koletis,
kes liigub üle maa, aga kes ei puutu maad.
Miks see nii oluline on?
See oli prohvetlik kuulutus 3000 aastat tagasi,
mis rääkis üleloomulikust ringi liikumisest
ilma maad puutumata.
Seega see läänest tulev koletis on oma loomult üleloomulik.
Ta saab hävitama esimese koletise, mis kõigi meelest on võrratu
ja nii saab tal ka olema vägi ning meelevald.
Mida ta aga teeb?
Ta kasutab seda meelevalda valamaks veelgi enam verd.
Ta võtab rahu...
Mäletate, Piiblis on öeldud:
"Kui öeldakse: Nüüd on rahu ja kindel olek”,
siis langeb äkiline hukatus nende peale"
Me näeme, kuidas ta võtab võimust esimese ratsaniku - selle valge üle,
kõrvaldades maa pealt rahu.
Ja vaatame, mida ta põhjustab? 4. salmi lõpp:
"...et inimesed üksteist tapaksid,
ning talle anti suur mõõk."
Tahan, et näeksite siin järgmist.
Esimesel, valgel ratsanikul, oli amb ja ta läks välja vallutama ja võitma.
Mäletate, ta on võitja.
Teine ratsanik, see tulipunane,
kogub ilmamaa inimesed kokku ja hakkab neid tapma,
omades käes suurt mõõka.
Vaatame edasi 5. salmi, kus avatakse kolmas pitser.
"Kui ta avas kolmanda pitseri,
kuulsin ma kolmandat olevust hüüdvat: Tule!”
Ja ma nägin, ennäe: must hobune"
Mäletate, valge hobune oli seotud vallutamise-võitmisega.
Punane hobune oli seotud
verevalamise-, sõja- ja rahu kõrvaldamisega.
Must hobune aga on seotud surmaga.
Mis on üks asi, mis põhjustab surma?
Näljahäda ja viletsus. Need käivad käsikäes.
Miks ma seda ütlen?
Sest olen juba veidi ette lugenud.
Vaadake, mida 5. salmi lõpuosa ütleb.
"...must hobune,
ja selle seljas istujal olid käes kaalud"
Mis oli tol ajal kaalude eesmärk?
Kaaluda midagi.
Mis eesmärgil?
Et saada teada, palju miski midagi väärt on?
Vaatame, mida 6. salmis öeldakse: Mõõt nisu ühe teenari eest"
"Mõõt nisu" pole üldse suur kogus nisu
ja "teenar" oli tavapärase töölise päevapalk.
Nii nõuab see ühe päeva töötasu,
et maksta üsna väikese koguse nisu eest.
Ühtlasi on 6. salmis öeldud:
"...ja kolm mõõtu otri ühe teenari eest!"
Mida see meile ütleb?
Seda, et toiduhind tõuseb kõrgustesse.
Millal aga toiduhinnad kasvavad? Põua ja kitsikuse ajal.
6. salmi lõpus on aga öeldud: "Ja õlile ja veinile ära tee kahju!”
Miks see oluline on?
"Õli" võrdub Püha Vaimuga ja see tähendab seda,
et vaatamata verevalamistele, näljahädale, kitsikusele ja surmale
toimib õli ehk Püha Vaim endiselt.
Ja mis veel? Vein.
Vein jääb samuti kahjustamata ehk see jääb muutumatuks.
See kõik on väga sümboolne.
Õli = Püha Vaim ja vein = Piiblis rõõmuga.
Ehk siis see salm ütleb meile,
et vaatamata kõigile neile õudustele ja raskustele,
liigub Jumala Vaim endiselt.
Teiseks - meie rõõm ei sõltu meie olukordadest,
vaid see on juurdunud meie suhtesse Jeesusega.
Sellesse, et tunneme Jumalat ja Tema päästet.
See ütleb meile, et kõik, kelles elab Jumala Vaim,
saavad ka kogema rõõmu
ja need kohutavad asjad ei kõiguta meid sealt,
kus Jumal tahab, et oleksime.
Nüüd aga jõuame väga huvitava ratsaniku juurde.
Vaatame 7. salmi.
"Kui ta avas neljanda pitseri,
kuulsin ma neljanda olevuse häält hüüdvat: Tule!”
Ja ma nägin, ennäe"
Siin on oluline pöörata tähelepanu sellele hobusele.
Ma saan aru, et erinevates keeltes
kasutatakse erinevaid omadussõnu selle neljanda hobuse kirjeldamiseks.
Mäletate, esimene oli valge, teine punane, kolmas must
ja nüüd neljas...
Ta kohta öeldakse erinevaid asju,
aga kreekakeelne sõna, mida siin tegelikult kasutatakse,
on väga lähedalt seotud rohelise värviga.
Miks nii?
Las ma tsiteerida midagi.
Võtke kunagi Jeremija 30. peatükk lahti,
kus salmis 6 küsitakse midagi ja ka vastatakse sellele.
Küsimus on järgmine.
Kas mees saaks sünnitada last?
Ilmselge vastus on, et mitte.
Teine küsimus aga on,
et kui mees ei saa sünnitada ehk siis ta ei koge sünnitusvalusid,
siis miks on kõikjal näha mehi,
kelle käed on nende niuete kohal, nad on kummargil suurtes valudes
ja nende pale on kahvatu? (Kreeka keeles: roheline).
Nii on meil üks kreekakeelne Vana Testamendi sõna,
mis avaldub Uues Testamendis, siin Ilmutuse 6. ptk.'s,
viidates neljandale ratsanikule.
Selle hobuse värv on seotud väljakannatamatu valuga
ja see ongi see, mis siin toimub.
Tegu on meeletult suure kannatuste ajaga.
Peame siinkohal olema ettevaatlikud, sest nii mitmedki ütlevad:
"Pidage nüüd hoogu!
Kristlased ei ole enam sellel ajal siin, sest meile on antud tõotus."
On tõesti.
Mis see tõotus on?
See tõotus ütleb, et me ei saa kogema Jumala viha.
Kuid siin ei räägita Jumala vihast.
Te saate kõhklemata nägema,
kes on kõige selle allikas, millest täna räägime.
Kes on see, kes läheb vallutajana välja,
valab verd ja röövib rahu maa pealt?
Kes on see, kes toob kaasa nälja ja häda,
põhjustades rohkelt surmasid ja toiduhindade tõusu?
Vaatame uuesti Ilmutuse 6:8:
"Ja ma nägin, ennäe: tuhkur (või roheline) hobune,
ja selle seljas istuja nimi oli"
Mida te Piibel ütleb?
Surm.
Surm pole kunagi samastatav Jumalaga.
See, mida me elava Jumala juures näeme,
ongi just see, et Ta on elu Jumal.
Jeesus ütles, et Ta tuli,
et meil oleks elu ja oleks seda ülirohkesti.
Millest Ta räägib? Jumalariigi elust.
Neljas ratsanik aga on Surm.
Vaadake, kust ta tuleb.
"...ja temaga tuli kaasa Surmavald."
See ütleb meile, et neljas ratsanik tuleb surmavallast ehk põrgust
ja teda nimetatakse Surmaks.
Nüüd, mil moel on see neljas ratsanik seotud kolme esimesega?
Las ma öelda, kuidas.
Ühtlasi pole siin ruumi ühelegi teistsugusele tõlgendusele.
Me näeme siin, et Ilmutuse 6. ptk.'s toimuv
pole seotud Jumala viha- ega kohtumõistmisega.
Siin on tegu saatanliku tagakiusuga
ja Piiblis pole mitte ühtainust kohtagi,
mis ütleks, et me ei koge seda saatanlikku tagakiusu.
Jeesus koges.
Piiblis on öeldud, et maailm vihkas Teda
ja see vihkab ka meid.
Saatan tegutses Jeesuse vastu ja tegutseb ka meie vastu.
Miks ma väidan, et kõigi nelja ratsaniku vahel on seos?
Vaatame Ilmutuse 6:8:
",,ning neile anti meelevald veerandi üle ilmamaast."
Mida see tähendab?
Ütleme seda teiste sõnadega.
Surm vallutas veerandi maailmast.
Osa piibliõpetlasi väidab,
et kogu Maa mandriala moodustab veerandi kogu Maast.
3/4 on vesi ja 1/4 on maismaa.
Ehk siis siin räägitakse ühest maailmakorrast,
mida valitseb Surm,
kes tõuseb esile surmavallast ehk põrgust.
Vaadake veel midagi.
Siin öeldakse, et talle anti võime "tappa mõõgaga".
Miks see oluline on?
Kui vaadata teist ratsanikku, siis talle anti ka mõõk,
samas kui esimene ratsanik oli vallutaja ja võitja.
Kui siin öeldakse,
et Surmale anti meelevald veerandi üle ilmamaast,
siis see tähendab vallutamist.
Lisaks sellele, et ta tapab mõõgaga,
tapab ta ka "nälja ja surmaga ning ilmamaa loomade läbi."
Kui pole enam süüa,
hakkavad metsloomad kogunema, muutudes üha ohtlikumaks,
sest nad otsivad meeleheitlikult toitu.
Nii pole kahtlustki kõige selle põhjal, mida siin räägitakse,
et esimese kolme ratsaniku ja neljanda vahel on oma seos.
Nad on sisuliselt üks
ja kõigi nende juured on saatanas.
Selles, kes tuleb põrgust ja kel on nimeks Surm.
Surm toob endaga kaasa rohkelt muutusi.
Peatume hetkeks.
Mis siis saab sündima?
Usun, et meil on väga oluline mõista ühte asja.
Seal on oma seos
Taanieli 8. ptk.'s mainitud idast tõusva koletise
ja läänest tõusva antikristuse vahel, kes ta hävitab.
Kes see idast tulev koletis on?
Usun, et selleks on islam,
mis liigub idast läände, põhja ja lõunasse.
See on julm ja juurdunud terrorismi.
Ma ei räägi siinkohal isegi äärmuslikust islamist,
vaid lihtsalt islamist.
Sel pole ühtki teist kuju.
Me nimetame seda äärmuslikuks islamiks,
et olla poliitiliselt korrektsed.
Kuid need, kes tegelevad terrorismiga ja tapavad inimesi,
rakendavad tegelikult lihtsalt Muhamedi julmusi.
Kui uurida ajalugu, siis on näha,
et Muhamed tahtis kontrollida kõiki mandreid,
kasutades selleks kõikvõimalikke võtteid.
Ta kogus kilde erinevatest usunditest, luues nende põhjal täiesti uue,
et liita inimesi oma võimu alla.
Ja kes polnud sellega nõus, tuli tappa.
See on see, mis on koguaeg toimunud.
Mis aga on meie päevil praegu üles tõusmas?
Idast tulev koletis.
Kes ta hävitab? Antikristus.
Mis on üks asju, mida ta ütleb?
Ta ütleb: "Me ei saa enam lubada selliseid "äärmuslikke" usundeid."
Kõik, millest täna muudkui kuuleme, on igasugu äärmused.
Kuid teate mis?
Kui te usute Jeesusesse ja Piiblisse, nimetatakse ka teid äärmuslasteks.
Kui antikristus tuleb võimule ja hakkab valitsema,
astub ta ka lahingusse kõigi äärmuslastega,
mis tänapäeva mõistes tähendab teid ja mind.
Miks ma nii ütlen?
Vaatame 9. salmis viiendat pitserit.
"Kui ta avas viienda pitseri, nägin ma altari all"
Mõeldes altarile, siis mis teile sellega seostub?
Kristlased ütlevad sageli, et altar on palve paik.
Tõsi, nii on.
Aga see on ka ohvri toomise või surma paik.
Mõlemad on õiged.
Nii näeme siin, et saab olema palju inimesi,
kes tuuakse ohvriks ehk kes surmatakse.
"Kui ta avas viienda pitseri,
nägin ma altari all nende hingi, kes olid tapetud"
Mille pärast?
"Jumala sõna pärast ja tunnistuse pärast, mis neil oli."
Kellest siin räägitakse?
Neist, kel oli Jumala tunnistus.
Kes need on? Sina ja mina - usklikud.
Need, kes väärtustavad Pühakirja
ja kes tapetakse seetõttu, et nad elavad Piibli kohaselt.
Taaskord - on siin tegu Jumala vihaga?
Ei. Jumal ei ole selle allikas.
Näeme seda täiesti kindlalt mõne hetke pärast.
Kes siis on selle allikas?
See, keda nimetatakse Surmaks ja kes tuleb põrgu sügavustest.
See on see, mida nägime neljanda pitseri juures.
Salm 9: "Kui ta avas viienda pitseri,
nägin ma altari all nende hingi, kes olid tapetud Jumala sõna pärast
ja tunnistuse pärast, mis neil oli.
Nad hüüdsid suure häälega:
Kui kaua, oh püha ja tõeline Valitseja"
Kes siin räägivad?
Usklikud.
Meie, kes me mõistame Jumala pühadust ja ustavust;
seda, et Ta on truu oma Sõnale.
Kui kaua, oh püha ja tõeline Valitseja,
ei mõista sa kohut ega nõua kätte meie verd neilt, kes elavad ilmamaal?”
Oleme korra või paar maininud,
mis on need olulised terminid Ilmutuse raamatus.
On kahte sorti inimesi
ja neid ei erista üldse mitte see, kus nad füüsiliselt asuvad.
Räägin neist, kes elavad taevases sfääris
ja neist, kes maises sfääris.
Küsimus pole, kus nad füüsiliselt on, vaid millega nad on seotud.
Siin salmis need, kes elavad ilmamaal,
on liidus antikristusega
ja surmavad kristlasi.
Salm 10: "Nad hüüdsid suure häälega:
Kui kaua, oh püha ja tõeline Valitseja, ei mõista sa kohut
ega nõua kätte meie verd neilt, kes elavad ilmamaal?”
Neile igaühele anti valge rüü ning neile öeldi,
et nad veel natuke aega puhkaksid rahus,
kuni saab täis nende kaassulaste ja nende vendade arv,
kes veel tapetakse nõnda nagu nemadki."
Taaskord, kellest siin räägitakse? Usklikest.
Neist, kes austavad Jumala Sõna
ja kelle elud annavad tunnistust Jumala Sõnast.
Neid tapetakse.
Samas Jumal ütleb, et need asjad peavad sündima,
nii nagu Ta ütleb seda ka Matteuse 24. ptk.'s.
Miks?
Et aegade lõpuks saaks suurim hulk inimesi päästetud.
Tahan tänast saadet kokku võttes, et näeksite,
et siiamaani pole Jumala vihast veel sõnagi mainitud.
Kõik see on saatanlik tagakius.
Inimesed, kes viienda pitseri juures kannatavad ja keda surmatakse,
on usklikud.
Alles siis, kui jõuame kuuenda pitserini,
näeme ka taamalt Jumala viha tõusmas.
Kuid isegi siis see ei tule veel, vaid on kõigest teadaanne sellest.
Seetõttu ongi nii oluline mõista neid sündmusi,
sest usun, et oleme väga lähedal Taanieli 8. ptk.'i sündmustele,
kus esimene sõda toob kaasa
antikristuse juhtimise ja valitsuse siin maailmas.
Paljud kristlased kaotavad selles osas valvsuse.
Küsimus on, kas ka sina?
Me aeg on tänaseks läbi,
kuid jätkame Ilmutuse 6. peatükiga juba järgmine kord.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas